
Punat, listopad 2026. godine
	PRAVNI TEMELJ ZA DONOŠENJE AKTA
	Članak 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) i članak 32. Statuta Općine Punat („Službene novine Primorsko goranske županije“, broj 36/22).

	OBRAZLOŽENJE
	Člankom 17. stavkom 1. Zakona o sustavu civilne zaštite propisano je da između ostalih obaveza, predstavničko tijelo jedinice lokalne samouprave, na prijedlog izvršnog tijela jedinice lokalne samouprave, u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine. 
Analiza stanja sustava civilne zaštite na području Općine Punat za 2026. godinu razmatra stanje sustava po važnijim sastavnicama civilne zaštite na području Općine Punat za 2026. godinu.
            Slijedom navedenog, predlaže se Općinskom vijeću usvajanje Analize stanja sustava civilne zaštite na području Općine Punat za 2026. godinu kao u prijedlogu.




































-Prijedlog-     
Na temelju članka 17. stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) i članka 32. Statuta Općine Punat („Službene novine Primorsko goranske županije“ broj 36/22), Općinsko vijeće Općine Punat na __. sjednici održanoj dana ___________ 2026. godine donosi


ZAKLJUČAK 
o usvajanju Analize stanja sustava civilne zaštite na području 
Općine Punat za 2026. godinu


Članak 1.
Usvaja se Analiza stanja sustava civilne zaštite na području Općine Punat za 2026. godinu, čiji sadržaj se nalazi u prilogu ovog akta i čini njegov sastavni dio.

Članak 2.
Ova Analiza stanja sustava civilne zaštite na području Općine Punat za 2026. godinu stupa na snagu osmog dana od dana objave u „Službenim novinama Primorsko goranske županije“.


OPĆINSKO VIJEĆE 
OPĆINE PUNAT
								
      


						                                   PREDSJEDNIK
							                   Ivan Orlić, mag. cin., v.r.






















ANALIZA STANJA SUSTAVA CIVILNE ZAŠTITE 
na području Općine Punat za 2026. godinu

Stanje sustava po važnijim sastavnicama sustava civilne zaštite na području Općine Punat za 2026. godinu:

I. IZRADA I DONOŠENJE DOKUMENATA BITNIH ZA SUSTAV CIVILNE ZAŠTITE

            U srpnju 2021. godine općinski načelnik Općine Punat donio je Odluku o osnivanju Stožera civilne zaštite.
            U siječnju 2022. godine općinski načelnik Općine Punat donio je Plan vježbi civilne zaštite na području Općine Punat za 2022. godinu.
         U travnju 2025. godine Općinsko vijeće Općine Punat donijelo je Odluku o određivanju pravnih osoba od interesa za sustav civilne zaštite na području Općine Punat („Službene novine Primorsko-goranske županije“, broj 16/25).
Tijekom 2026. godine došlo je do promjene pravne osobe koja obavlja poslove veterinarske službe, odnosno do promjene s Veterinarske stanice Rijeka d.o.o. na Veterinarsku ambulantu Crikvenica d.o.o., zbog čega je potrebno izmijeniti Odluku o određivanju pravnih osoba od interesa za sustav civilne zaštite na području Općine Punat. Prijedlog izmjene Odluke uputit će se Općinskom vijeću Općine Punat na donošenje.

II. STOŽER CIVILNE ZAŠTITE
	Tijekom 2026. godine članovi Stožera civilne zaštite Općine Punat bili su u međusobnom kontaktu, kao i u kontaktu sa ostalim otočkim stožerima i županijskim Stožerom. Stožer je postupao sukladno uputama i preporukama Stožera civilne zaštite PGŽ i RH. 
U 2026. godini nije održana sjednica Stožera civilne zaštite.

III.  ZAŠTITA OD POŽARA
	Općina Punat, kao i ostale jedinice lokalne i područne (regionalne) samouprave izvršavala je tijekom 2026. godine Program aktivnosti u provedbi posebnih mjera zaštite od požara od interesa za Republiku Hrvatsku, s posebnim naglaskom na aktivnostima u vrijeme turističke sezone. S Područnom vatrogasnom zajednicom otoka Krka zaključen je ugovor, između ostalog i za ustrojavanje izviđačko-preventivnih ophodnji, ali i za druge obveze koje proizlaze iz Programa.
Općina Punat je s ostalim jedinicama lokalne samouprave na otoku Krku sklopila posebni sporazum o djelovanju i financiranju vatrogastva na otoku Krku kojim je riješeno angažiranje Javne vatrogasne postrojbe Grada Krka na području Općine Punat.	
Tijekom 2026. godine posebna pažnja posvećivala se preventivnom djelovanju. Pratila se provedba Zakona o zaštiti od požara. Obavljali su se poslovi radi ostvarivanja programa aktivnosti Vlade Republike Hrvatske u provedbi posebnih mjera zaštite od požara.
Dobrovoljno vatrogasno društvo Krk, izdvojeno odjeljenje Punat je tijekom 2026. godine sudjelovalo u akcijama u suradnji s JVP Grada Krka, DVD-om Krk te Općinom Punat i Turističkom zajednicom Općine Punat. Redovito se obavljaju vježbe protupožarnog minimuma.
Na području Općine Punat u 2026. godini odrađeno je ukupno 26 intervencija vatrogasnih snaga i to:
1. 3 intervencije za požar
2. 21 tehnička intervencija
3. 2 ostale intervencije.


	IV.  SLUŽBE I PRAVNE OSOBE OD INTERESA ZA SUSTAV CIVILNE ZAŠTITE

            U  travnju 2025. godine Općinsko vijeće Općine Punat donijelo je Odluku o određivanju pravnih osoba od interesa za sustav civilne zaštite.

Lučka kapetanija Rijeka- Ispostava Punat
Tijekom promatranog razdoblja Ispostava Lučke kapetanije bila je u stalnom kontaktu sa svim službama zaštite i spašavanja (vatrogascima, policijom, hitnom medicinskom pomoći i ostalim subjektima zaštite i spašavanja).
Dom zdravlja Primorsko-goranske županije i Hitna medicinska pomoć
Na području Općine Punat djeluje jedna ugovorna ordinacije opće medicine koja pruža primarnu zdravstvenu zaštitu stanovnicima. 
	Općina Punat zaključila je ugovor s Domom zdravlja Primorsko-goranske županije o obavljanju poslova organiziranja pružanja hitne medicinske pomoći stanovnicima kroz timove hitne medicinske pomoći što je iznad standarda utvrđenog zakonom. 
Hrvatski crveni križ
Hrvatski Crveni križ je humanitarna organizacija koja preko Gradskog društva Crvenog križa Krk aktivno djeluje na području cijelog otoka pa tako i Općine Punat. Tijekom godine na razini otoka Krka organizirano je više akcija dobrovoljnog darivanja krvi, organizirani su tečajevi pružanja prve pomoći. 
Nastavni zavod za javno zdravstvo ili druga ovlaštena organizacija
Nastavni zavod za javno zdravstvo obavljao je poslove nadzora nad provođenjem mjera dezinfekcije, dezinsekcije i deratizacije. 
Zdravstvena ispravnost vode za piće prati se putem posebnih programa nadzora Sanitarne inspekcije. Društvo Ponikve voda d.o.o. također prati ispravnost vode za piće koju isporučuju.
Veterinarska služba
Veterinarska ambulanta Crikvenica d.o.o. obavlja poslove skloništa za životinje te sakupljanje i zbrinjavanje lešina životinja i ostalih nusproizvoda s javnih površina.
Tijekom 2026. godine došlo je do promjene pravne osobe koja obavlja poslove veterinarske službe, odnosno do promjene s Veterinarske stanice Rijeka d.o.o. na Veterinarsku ambulantu Crikvenica d.o.o., zbog čega je potrebno izmijeniti Odluku o određivanju pravnih osoba od interesa za sustav civilne zaštite na području Općine Punat. Prijedlog izmjene Odluke uputit će se Općinskom vijeću Općine Punat na donošenje.
Dezinsekcija, dezinfekcija i deratizacija 
Tvrtka Dezinsekcija d.o.o. iz Rijeke obavljala je poslove dezinfekcije, dezinsekcije i deratizacije temeljem ugovora s Općinom Punat. 
           Hrvatska gorska služba spašavanja – Stanici Rijeka
           Tijekom 2026. godine nije zabilježena niti jedna intervencija Hrvatske gorske službe spašavanja. Dodatna aktivnost na području Općine Punat bila je vanredno dežurstvo.

